Temeljem članaka 19., 33., 34. i 44. Zakona o sustavu civilne zaštite („Narodne novine” broj 82/15,118/18, 31/20, 20/21, 114/22) i članka 14. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16) te članka 49. stavak 1. Statuta Općine Kostrena („Službene novine Općine Kostrena“ broj 2/18, 11/18, 1/20, 1/21, 3/22 – pročišćeni tekst) Općinski načelnik Općine Kostrena objavljuje

***JAVNI POZIV***

***za popunjavanje povjerenika i zamjenika povjerenika te***

***članova postrojbe civilne zaštite opće namjene Općine Kostrena***

1. Pozivaju se svi zainteresirani mještani Općine Kostrena (žene i muškarci) starosne dobi od 18 do 65 godina života da sudjeluju u sustavu civilne zaštite Općine Kostrena na način da se prijave na dužnost povjerenika ili zamjenika povjerenika civilne zaštite (dalje u tekstu: povjerenika) odnosno člana postrojbe civilne zaštite opće namjene (dalje u tekstu: postrojbe).
2. Predmet Javnog poziva je imenovanje povjerenika te popunjavanje tima postrojbe civilne zaštite za područje Općine Kostrena.
3. Općinski načelnik je Zaključkom KLASA: 022-06/12-01/2 URBROJ: 2170-07-03-12-141 od 6. ožujka 2012. godine odredio broj povjerenika civilne zaštite koji se imenuju prema naselju u kojem djeluju što se ukupno odnosi na deset povjerenika raspoređenih prema osam grupa naselja na području Općine Kostrena.
4. ***Povjerenici civilne zaštite*** poduzimaju mjere civilne zaštite koje obuhvaćaju sljedeće postupke i zadaće:
* sudjeluju u pripremanju i osposobljavanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* obavještavaju građane o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite,
* dužni su se odazvati na poziv načelnika Stožera civilne zaštite Općine Kostrena
* dobivaju na korištenje posebnu opremu koju su dužni čuvati i koristiti isključivo u svrhu djelovanja u sustavu civilne zaštite.
1. Na dužnost povjerenika civilne zaštite *može se imenovati*:

*- osoba koja je hrvatski državljanin,*

*- osoba starosne dobi od 18 do 65 godina života,*

*- osoba koja živi i ima prijavljeno prebivalište na području Općine Kostrena,*

*- osoba koja dostavi izjavu o općoj zdravstvenoj sposobnosti za rad, potpisanu i ovjerenu od doktora opće medicine.*

1. Na dužnost povjerenika civilne zaštite *ne mogu se imenovati*:

- trudnice, majke s djetetom mlađim od 10 godina ili samohrani roditelj djeteta do 15 godina, osobe koje se brinu o osobama s invaliditetom, starijim osobama ili o odraslom članu obitelji koji nije sposoban brinuti se za sebe, a žive u istom kućanstvu, osobe s invaliditetom i osobe trajno nesposobne za rad

- djelatne vojne osobe, službenici i namještenici Ministarstva obrane i Oružanih snaga Republike Hrvatske, pričuvnici pozvani na obuku, ugovorni pričuvnici, kadeti, osobe koje su pristupile dragovoljnom vojnom osposobljavanju, ročnici kada je na snazi obvezno služenje vojnog roka, vojni obveznici mobilizirani u Oružane snage Republike Hrvatske, zaposlenici kojima je uvedena radna obveza,

- djelatnici policije, žurnih službi, zdravstva te profesionalni članovi drugih operativnih snaga sustava civilne zaštite i službenici i namještenici središnjih tijela državne uprave,

- zaposlenici u pravnim osobama i upravnim tijelima jedinica lokalne i područne (regionalne) samouprave koje su dio operativnih snaga sustava civilne zaštite jedinica lokalne i područne (regionalne) samouprave i središnjih tijela državne uprave.

1. ***Postrojba civilne zaštite*** sastoji se od upravljačke skupine i tri operativne skupine. Upravljačka skupina sastoji se od tri pripadnika; zapovjednika i zamjenika zapovjednika te bolničara. Svaka operativna skupina ima 10 pripadnika od kojih je jedan voditelj skupine. Konačno, postrojba civilne zaštite opće namjene Općine Kostrena broji 33 pripadnika.

Postrojba obavlja poslove najniže razine spremnosti namijenjene obavljanju jednostavnih zadaća u velikim nesrećama na području Općine Kostrena ali su izuzetno važni prilikom usmjeravanja i pomaganja operativnim snagama vatrogastva, operativnim snagama Hrvatskog Crvenog križa te operativnim snagama Hrvatske gorske službe spašavanja.

1. Općinski načelnik donosi Odluku o mobilizaciji povjerenika i postrojbe civilne zaštite kojom mobilizira, poziva i aktivira pripadnike na temelju prijedloga Stožera civilne zaštite Općine Kostrena.
2. Mobilizirani povjerenici i postrojba za vrijeme sudjelovanja u sustavu civilne zaštite za područje Općine Kostrena u slučaju velike nesreće ili katastrofe te kod osposobljavanja i sudjelovanja u vježbama ostvaruju *pravo na zaštitu i osiguranje od posljedica od nesreća i ostala materijalna prava* sukladno posebnim propisima za vrijeme sudjelovanja u navedenim
3. Mobilizirani povjerenici i članovi postrojbe imaju pravo na *posebne povlastice* koje će ovisno o okolnostima slučaja posebnom odlukom utvrditi Općinski načelnik Općine Kostrena.
4. Svi zainteresirani mještani dužni su dostaviti:

*- popunjenu prijavu*

*- presliku osobne iskaznice*

*- liječničku potvrdu o zdravstvenoj sposobnosti.*

1. Javni poziv je otvoren *do popune broja povjerenika postrojbe a najkasnije* ***do 21. studenog 2022. godine***.

Sve zainteresirane osobe mogu se javiti:

*- osobno u Općinu Kostrena, Upravni odjel za komunalni sustav, prostorno planiranje, zaštitu okoliša,*

*- putem pošte na adresu Općina Kostrena, Stožer civilne zaštite Općine Kostrena, Sv. Lucija 38, 51221 Kostrena,*

*- putem e-pošte:* *anita.gregov@kostrena.hr* *.*

1. Dodatne informacije moguće je dobiti na telefon *051/209-072* ili putem e-pošte: *anita.gregov@kostrena.hr* *.*